EkBass/fiwiki-20250220-pages-articles huggingface dataset:
Radio ELVI

Radio ELVI on elokuva- ja videoyhdistys Kainuun ELVI ry:n leiriradio. Radio Elvi on toiminut kainuulaisilla viestintäleireillä Paltamossa ja Vuolijoella. Radio Elvin tavallisin taajuus on ollut 90,0 MHz.Romppainen, s. 850 Kainuun ELVI ry on järjestänyt lähinnä lapsille ja nuorille suunnattuja viestintäleirejä vuodesta 1990 alkaen. Alussa puuhamiehinä olivat mm. uuralaislähtöinen Veli-Matti KarppinenRomppainen, s. 849, paltamolainen Markku Korhonen, kajaanilaiset Veli-Matti Immonen, Petri Koistinen ja Jouni Taponen. Osallistujia leireillä on ollut n. 3000. Ensimmäinen viestintäleiri Paltamon Saunasalmella Iijärven koululla oli Soidinsuon koulun viestintäleiri toukokuussa 1990. Leirin johtajana oli opettaja Tapio Suvanne. Suomen Viestintäkasvatuksen seura ry:n ja Kainuun Elvin yhteinen viestintäleiri pidettiin pidettiin samassa paikassa viikkoa myöhemmin. Ensimmäisten vuosien aikana radio Elvi toimi kaiutinverkossa. Elvin viestintäleirit pidettiin Paltamon Iijärvellä 1990-1996, Vuolijoen Kuusirannalla 1997-2001, Kainuun Opistolla Mieslahdessa 2002-2007 ja 2009-2010, Paltamon Savirannan koululla 2008. Radio Elvin ensimmäinen radioaalloilla tapahtunut lähetys oli Iijärven koululta v. 1995 taajuudella 90 MHz. Lähetystehoa oli 20 W. V. 1996 lähetystehoa oli 150 W.http://oh8uv.korpitienkoulu.fi/radioelv.html Vuosina 1997 -2000 radio toimi Vuolijoella Kuusirannassa 20 - 150 Watin teholla taajuudella 90,0 MHz. Kuusirannasta lähetys tapahtui v. 2001 taajuudella 89,7 MHz (50W) ja se releoitiin Digitan Vuokatin radioasemaltahttps://fi.wikipedia.org/wiki/Digita 1 kW:n teholla.http://oh8uv.korpitienkoulu.fi/elvi2001.html Radio Elvi lähetti Mieslahdesta v. 2002- 2004 50 W:n teholla taajuudella 90.0 MHz. V. 2005 radio lähetti Mieslahdesta taajuudelle 87,9 MHz (30 W) ja se releoitiin Vuokatista 250 W:n teholla. Vuokatissa antennin korkeus oli 202 metriä meren pinnasta. Myöhemmin lähetykset 2010 asti on releoitu 300 MHz:n ULA-linkin kautta Vuokattiin, jossa on ollut 1 kW:n lähetysteho.https://www.mediamonitori.fi/index.php/uutiset/radio/694-radio- elvi-aloittaa-leiriviikon Digitan yhteyshenkilöt Vuokatissa ovat olleet mm. aseman johtaja Heikki Kuikka sekä insinööri Aarne Tarkkonen. Leireistä suurimman vetovastuun ovat kantaneet paltamolaiset radioamatöörit Tanja Korhonen (OH8HDL) ja Markku Korhonen (OH8UV) sekä kajaanilainen Jouni Taponen. Radioryhmän vastaavina ohjaajina on ollut mm. suomussalmelainen Olli-Matti (Ola) Lappalainen ja kajaanilainen Jarkko Rehmal.Romppainen, s. 849-850 Radio Elvin lähetyksistä ovat vastanneet viestintäleirien jälkeisellä viikonlopulla radioamatöörit Iisalmen Radiokerhonhttp://www.simplesite.com/oh7ai/29235288 (OH7AI/8), Kajaanin Korvenpoikien Radiokerho (OH8AK) ja Garde Partyn radiokerhon (OH8G) kesäleireillä. == Lähteet == * ===Viitteet=== Luokka:paikallisradiot Luokka:Radioamatöörit
Ferdinand von Saar

Ferdinand von Saar (1833 Wien, Itävalta – 1906) oli itävaltalainen kirjailija. Hän sai ylennyksen luutnantiksi 1854 mutta erosi 1859 armeijasta ja omistautui kirjallisille töille.Saar, Ferdinand von Nordisk familjebok 24. 1916 Saaria on sanottu syksyn runoilijaksi: lempeän melankolisesti hän kertoo surullisia elämäntarinoita alistuneista ja lannistetuista ihmisistä ja kuvaa menneiden aikojen haikeita tunnelmia ja haaveita romantiikan sävyttämällä sanataiteella. Saarin Sämtliche werke ilmestyi 1909, ja samana vuonna ilmestyi hänen kirjeenvaihtonsa ruhtinatar Marie zu Hohenlohen kanssa. Hän teki itsemurhan. ==Teokset (valikoima)== * Kaiser Heinrich IV (1865–1867), tragedia * Die beiden de Witt (1879), tragedia * Tempesta (1880), tragedia * Thassilo (1886), tragedia * Innocens (1866), novelleja * Novellen aus Österreich (1877), novelleja * Drei neue novellen (1883), novelleja * Schicksale (1888), novelleja * Frauenbilder (1892), novelleja * Herbstreigen (1897), novelleja * Tragik des lebens (1906), novelleja * Die Pincelliade (1897), koominen eepos * Gedichte (1882), runoja == Lähteet == ==Aiheesta muualla== Luokka:Itävaltalaiset kirjailijat Luokka:Vuonna 1833 syntyneet Luokka:Vuonna 1906 kuolleet
Ritavuori

Ritavuori on sukunimi, joka on muun muassa seuraavilla suomalaisilla henkilöillä: *Heikki Ritavuori (1880–1922), poliitikko, kansanedustaja (Nuorsuomalainen puolue, Kansallinen edistyspuolue), sisäasiainministeri 1919–1920 ja 1921–1922, asianajaja ja henkirikoksen uhri *Heikki Ritavuori (1936–2008), elokuvakäsikirjoittaja, -ohjaaja ja -tuottaja *Marjo Ritavuori (1914–1988), kätilö, Kätilöopiston johtaja 1947–1952 ja 1960–1973 ja rehtori 1973–1976
Ryyppö

Ryyppö on sukunimi, joka on muun muassa seuraavilla suomalaisilla henkilöillä: *Ilari Ryyppö (s. 1997), pikajuoksija *Olavi Ryyppö (1917–1988), taidegraafikko ja taidemaalari
Kulta(III)kloridi

Kulta(III)kloridi (AuCl3) on kulta- ja kloridi-ionien muodostama epäorgaaninen ioniyhdiste. Yhdistettä voidaan käyttää muiden kultayhdisteiden ja kultapinnoitteiden valmistamiseen, lasin värjäämiseen sekä katalyyttinä orgaanisen kemian synteeseissä. ==Ominaisuudet== Huoneenlämpötilassa kulta(III)kloridi on punaista hygroskooppista kiteistä ainetta. Yhdiste on kiinteänä rakenteeltaan dimeeri (Au2Cl6) ja sen alkeiskoppi on monokliininen. Kulta(III)kloridi liukenee erittäin hyvin veteen ja liukenee myös eräisiin orgaanisiin liuottimiin kuten etanoliin, dietyylieetteriin ja asetonitriiliin. Kuumennettaessa aine hajoaa ensin kulta(I)kloridiksi ja lopulta kullaksi. Useat pelkistimet pelkistävät sen kullaksi. Kulta(III)kloridi on Lewis-happo ja muodostaa useita komplekseja, esimerkiksi tetrakloroauraatti(III)ionin ([AuCl4]-).J. G. Cohn, Eric W. Stern & Samuel F. Etris: Gold and Gold Compounds, Kirk-Othmer Encyclopedia of Chemical Technology, John Wiley & Sons, New York, 2010. Michael J. Coghlan, Rene‐Viet Nguyen, Chao‐Jun Li, Daniel Pflästerer & A. Stephen K. Hashmi: Gold(III) Chloride, e-EROS Encyclopedia of Reagents for Organic Synthesis, John Wiley & Sons, New York, 2015. Teoksen verkkoversio Viitattu 21.9.2020. ==Valmistus ja käyttö== Kulta(III)kloridi voidaan valmistaa kullan ja kloorin välisellä reaktiolla 200-250 asteen lämpötilassa tai liuottamalla kultaa kuningasveteen ja kuumentamalla muodostunutta tetraklorokultahappoa. Laboratoriomittakaavassa voidaan käyttää myös kullan ja jodikloridin tai sulfuryylikloridin välistä reaktiota. :2 Au + 3 Cl2 → 2 AuCl3 :H[AuCl4] → AuCl3 \+ HCl Kulta(III)kloridia käytetään kultapinnoitteiden ja niin kutsutun Cassiuksen kultapurppuran valmistamiseen ja lasin värjäämiseen tummanpunaiseksi. Siitä valmistetaan useita kultayhdisteitä, kuten kultasulfidia ja organokultayhdisteitä. Orgaanisen kemian synteeseissä kulta(III)kloridia käytetään katalyyttinä hapetuksissa, konjugaattiadditioissa ja useissa sykloadditioissa. ==Lähteet== Luokka:Kloridit Luokka:Kultayhdisteet
Matisa

Matisa on sveitsiläinen rautateiden rakentamiseen, korjaamiseen ja huoltoon liittyviä ratatyökoneita valmistava ja palveluja tuottava yritys. Yrityksen keskuspaikka on Crissier Lounais-Sveitsissä lähellä Lausannea. Matisalla on tytäryhtiöitä eri puolilla maailmaa: Australiassa, Brasiliassa ja Japanissa sekä Espanjassa, Isossa-Britanniassa, Italiassa, Ranskassa ja Saksassa. == Historiaa == Yrityksen perustivat Constantin Sfezzo ja Scheuchzerilla työskennellyt August Ritz vuonna 1945 Renensissä. Yhtiön toiminta siirtyi Crissieriin vuonna 1962. == Koneet ja laitteet == Matisa rakentaa erilaisia ratatyökoneita sepeliauroista ja sepelinpuhdistuskoneista radanuusimisjuniin. Ballast Cleaner171.jpg|Sepelinpuhdistuskone. Train de coupe, Port Aubry 1.jpg|Radanuusimisjuna. == Lähteet == == Aiheesta muualla == Luokka:Rautatiekalustovalmistajat Luokka:Sveitsiläiset teollisuusyritykset Luokka:Crissier
Penninmäki

Penninmäki on Riihimäen Herajoen kylässä, Räätykänmäen kaupunginosan tuntumassa sijaitseva metsäsaareke. Penninmäellä tehtiin 1980-luvun puolivälissä kampakeraamiselta ajalta peräisin olevia muinaislöytöjä ja alueella on ilmeisesti ollut kivikautista asutusta.Penninmäki - Kulttuuriympäristön palveluikkuna, kyppi.fi, viitattu 21.9.2020Timo Salminen & Pia Ruuttu - RIIHIMÄKI, HERAJOKI, PENNINMÄKI - Kivikautisen asuinpaikan fosforikartoitus 1996, kyppi.fi, viitattu 21.9.2020.Silmäkenevan kaksitoista vuosituhatta (kohta Kivikautinen asutuskuva), users.utu.fi, viitattu 21.9.2020. Alue on Riihimäen ensimmäinen tunnettu kiinteä muinaisjäännös. == Katso myös == * Silmäkeneva == Lähteet == Luokka:Riihimäen luonto Luokka:Suomen muinaisjäännökset
Joy Fawcett

Joy Lynn Fawcett (o.s. Biefeld, s. 8. helmikuuta 1968 Inglewood, Kalifornia, Yhdysvallat) on yhdysvaltalainen uransa päättänyt jalkapalloilija, joka pelasi puolustajana. Fawcett pelasi Yhdysvaltain naisten maajoukkueessa yli 200 maaottelua ja voitti kahdesti maailmanmestaruuden ja olympiakultaa. == Ura == Fawcett pelasi yliopistosarjaa Kalifornian yliopiston California Golden Bears -joukkueessa. Tämän jälkeen hän edusti seuratasolla Ajaxia ja Women’s United Soccer Association -ammattilaissarjassa San Diego Spiritiä. Fawcett debytoi Yhdysvaltain maajoukkueessa 1987. Hän kuului joukkueeseen, joka voitti historian ensimmäiset naisten MM-kilpailut vuonna 1991. Fawcett voitti maailmanmestaruuden myös 1999. Olympialaisissa Fawcett edusti Yhdysvaltoja kolmesti. Hän voitti kultaa 1996 ja 2004 ja hopeaa 2000. Fawcett oli maajoukkueen avainpelaaja, sillä hän oli avauskokoonpanossa jokaisessa arvoturnauksen ottelussa. Maajoukkueessa Fawcett pelasi 239 ottelua ja teki niissä 27 maalia. Hänet valittiin National Soccer Hall of Fame -kunniagalleriaan 2009. Pelaajauran jälkeen Fawcett on toiminut muun muassa Yhdysvaltain kuurojen naisten jalkapallomaajoukkueen apuvalmentajana. == Lähteet == Luokka:Yhdysvaltalaiset jalkapalloilijat Luokka:Vuonna 1968 syntyneet Luokka:Elävät henkilöt Luokka:Yhdysvaltalaiset olympiavoittajat
Teja Kotilainen

Teja Mikael Valdemar Kotilainen-Strömberg (s. 1978) on suomalainen äänilevytuottaja ja manageri. Hän toimi The Rasmuksen, Killerin ja Kwanin managerina yhtyeen alkuvuosina ja tuotti The Rasmuksen lisäksi mm. Apulantaa, Tyrävyötä, Smakia ja The Valkyriansia. Nykyään Kotilainen toimii arboristina. == Lähteet == * * * Luokka:Suomalaiset managerit Luokka:Suomalaiset musiikkituottajat Luokka:Vuonna 1978 syntyneet Luokka:Elävät henkilöt
Katkaravut (heimo)

Katkaravut (Palaemonidae) on kymmenjalkaisiin kuuluva äyriäisheimo. Se on yksi monista katkaravuiksi kutsutuista ryhmistä. Palaemonidae-heimo sisältää lähinnä meressä ja murtovedessä eläviä lajeja, mutta myös makeanveden lajeja. == Suvut == Heimoon kuuluu 155 sukua: * Actinimenes * Allopontonia * Altopontonia * Amphipontonia * Anapontonia * Anchiopontonia * Anchistioides * Anchistus * Ancylocaris * Ancylomenes * Anisomenaeus * Apopontonia * Arachnochium * Araiopontonia * Ascidonia * Balssia * Bathymenes * Blepharocaris * Brachycarpus * Brucecaris * Bruceonia * Cainonia * Calathaemon * Carinopontonia * Chacella * Climeniperaeus * Colemonia * Conchodytes * Coralliocaris * Coutierea * Creaseria * Crinotonia * Cristimenes * Cryphiops * Ctenopontonia * Cuapetes * Dactylonia * Dasella * Dasycaris * Diapontonia * Echinopericlimenes * Epipontonia * Eupontonia * Exoclimenella * Exopontonia * Fennera * Gnathophylleptum * Gnathophylloides * Gnathophyllum * Hamiger * Hamodactyloides * Hamodactylus * Hamopontonia * Harpiliopsis * Harpilius * Holthuisaeus * Hymenocera * Ischnopontonia * Isopontonia * Izucaris * Jocaste * Kaviengella * Laomenes * Leander * Leandrites * Leptocarpus * Leptomenaeus * Leptopalaemon * Levicaris * Lipkebe * Lipkemenes * Macrobrachium * Madangella * Manipontonia * Margitonia * Mesopontonia * Metapontonia * Michaelimenes * Miopontonia * Nematopalaemon * Neoanchistus * Neoclimenes * Neopalaemon * Neopericlimenes * Neopontonides * Nippontonia * Notopontonia * Odontonia * Onycocaridella * Onycocaridites * Onycocaris * Onycomenes * Orthopontonia * Palaemon * Palaemonella * Paraclimenaeus * Paraclimenes * Paranchistus * Paratypton * Patonia * Periclimenaeus * Periclimenella * Periclimenes * Periclimenoides * Philarius * Phycomenes * Phyllognathia * Pinnotherotonia * Platycaris * Platypontonia * Plesiomenaeus * Plesiopontonia * Pliopontonia * Pontonia * Pontonides * Pontoniopsides * Pontoniopsis * Poripontonia * Propontonia * Pseudoclimenes * Pseudocoutierea * Pseudopalaemon * Pseudopontonia * Pseudopontonides * Pseudoveleronia * Pycnocaris * Rapimenes * Rapipontonia * Rhopalaemon * Rostronia * Sandimenes * Sandyella * Stegopontonia * Tectopontonia * Tenuipedium * Thaumastocaris * Troglindicus * Troglocubanus * Troglomexicanus * Tuleariocaris * Typton * Typtonoides * Typtonomenaeus * Typtonychus * Unesconia * Unguicaris * Urocaridella * Urocaris * Veleronia * Veleroniopsis * Vir * Waldola * Yemenicaris * Zenopontonia * Zoukaris == Lähteet == Luokka:Kymmenjalkaiset
Piikkiön yhtenäiskoulu

Piikkiön yhtenäiskoulu on yhtenäiskoulu Kaarinan Piikkiössä. Siellä opetetaan vuosiluokkia 1–9. Koulun rehtorina toimii Marko Kuuskorpi. Koulurakennuksen ensimmäinen osa on vuodelta 1957, ja rakennusta on laajennettu vuosina 1972, 1985, 2003 ja 2007. Kouluun on luotu sääntöjen ja toimintamallien avulla turvallinen ja kannustava oppimisilmapiiri. Kiusaamista ehkäistään monin tavoin. Koululla on terveydenhoitaja ja koulupsykologi. == Lähteet == == Aiheesta muualla == *Koulun verkkosivut *Koulun YouTube-kanava Luokka:Suomen peruskoulut Luokka:Kaarinan oppilaitokset Luokka:Piikkiö
Franco Sacchetti

Franco Sacchetti [sakke’tti] (noin 1332 Raguse – 1400 PisaFranco Sacchetti, BnF, viitattu 21.9.2020 ) oli italialainen kirjailija. Hän oli arvostettu yhteisössään, ja hänellä oli useita luottamustehtäviä. Hän laati kokoelman Sermoni evangelici silloiseen vakiintuneeseen tyyliin, sisällökkään Canzoniere ja sekä mallit aikakauden lyriikan runomuodoista sekä Firenzen murteella kerrotut Trecento novelle, jotka monet ovat jyrkkäsävyisesti piirrettyjä todellisuuskuvia aikakaudesta ja joilla siten on suurta kulttuurihistoriallista merkitystä. Edeltäjänsä Boccaccion vuolaana virtaava tyyli puuttuu hänen runoilijanlaadustaan.Sacchetti, Franco, Nordisk familjebok, 24. 1916 ==Teokset == * Sermoni * Novelle * Canzoniere, Carduccin valikoima teoksessa Rime di Cino e d’altri del secolo XIV (1862), == Lähteet == ==Aiheesta muualla== Luokka:Italialaiset kirjailijat Luokka:1330-luvulla syntyneet Luokka:Vuonna 1400 kuolleet
Robert F. Kennedyn salamurha

Robert F. Kennedy salamurhattiin 5. kesäkuuta 1968 Ambassador-hotellissa Los Angelesissa, Kaliforniassa. Kennedy oli murhan aikaan senaattori New Yorkista ja hän tavoitteli Yhdysvaltain demokraattisen puolueen presidenttiehdokkuutta. Kennedy saapui Ambassador-hotellin juhlasaliin pitääkseen voittopuheen voitettuaan demokraattien esivaalit Kaliforniassa. Hän poistui puheensa jälkeen hotellin keittiön käytävälle, jossa häntä ammuttiin. Hän kuoli seuraavana päivänä sairaalassa. Ampujaksi todettiin palestiinalaistaustainen Sirhan Sirhan, joka otettiin kiinni tekopaikalta. Hänet tuomittiin murhasta kuolemaan, mutta myöhemmin tuomio muutettiin elinkautiseksi. Kennedyn murha oli neljäs merkittävä salamurha 1960-luvun Yhdysvalloissa: hänen veljensä John salamurhattiin vuonna 1963, Malcolm X vuonna 1965 ja Martin Luther King, Jr. vain kaksi kuukautta Kennedyä aiemmin vuonna 1968. ==Murha== Kennedy saapui Los Angelesissa sijaitsevaan Ambassador Hotelliin pitääkseen voittopuheen voitettuaan demokraattien esivaalit Kaliforniassa. Kennedyä ammuttiin tapahtuman jälkeen hotellin keittiössä. Ampujaksi todettu palestiinalaistaustainen Sirhan Sirhan otettiin kiinni tekopaikalta. ==Seuraukset== Sirhan Sirhan tuomittiin murhasta kuolemantuomioon vuonna 1969. Kuolemantuomio vaihtui kuitenkin elinkautiseen, kun kuolemantuomioista luovuttiin Kaliforniassa vuonna 1972. Myöhemmin Sirhan ilmoitti motiivikseen murhalle Kennedyn Israelille antaman tuen kuuden päivän sodassa. Sirhan on hakenut pääsyä ehdonalaiseen vapauteen useaan kertaan, viimeksi vuonna 2022, jolloin pääsy evättiin. ==Lähteet== Luokka:Murhat Los Angelesissa Luokka:Vuoden 1968 rikokset Luokka:Kennedy-suku
Pekka Kämäräinen

Pekka Kämäräinen (s. 15. maaliskuuta 1938 Kiuruvesi) on suomalainen luokanopettaja ja kirjailija. Hän toimi opettajana Puolangalla 1966–1972 ja Paltamossa 1973–2008. Kämäräinen on kirjoittanut novelleja, näytelmiä ja romaaneja. Hänen lastennäytelmiä on julkaistu Luokanopettaja-lehdessä sekä Kirsti Koivulan kokoamissa ohjelmakirjoissa. Hänen näytelmiään, kuten Kiveksen rosvot, on esitetty monissa kesäteattereissa. ==Proosateokset== *Pantasusi, satukokoelma. Nordbooks 2015. *Pupu Pitkäkoipi, satukokoelma. Nordbooks 2016. *Kiertotiet, romaani. Nordbooks 2017. *Papin kirjat, romaani. Atrain&Nord; 2018\. *Perinnöt, romaani. Atrain&Nord; 2020\. *Elias, tosipohjainen romaani Elias Lönnrotista Kainuussa. Atrain&Nord; 2021\. ==Näytelmät== *Kiveksen rosvot, laulunäytelmä. 2015. *Runoileva lääkäri, laulunäytelmä. 2016. *10 joulunäytelmää, Luokanopettaja -lehti 2004-2015. ===Kirsti Koivulan kokoamat kirjat=== * Yhdessä kevätjuhlaan, 1 näytelmä, 1994. ==Palkinnot== *1. palkinto Suomen elämäntapayhdistyksen lapsuusaiheisessa kirjoituskilpailussa 2005 *1. palkinto Me Naisten -kirjoituskilpailussa 2005. *Vuoden 2019 paltamolainen Eino Leino ==Lähteet== Luokka:Suomalaiset kirjailijat Luokka:Suomalaiset opettajat Luokka:Suomalaiset lasten- ja nuortenkirjailijat Luokka:Vuonna 1938 syntyneet Luokka:Elävät henkilöt
Shira Haas

Shira Haas (s. 11. toukokuuta 1995) on israelilainen näyttelijä. Aškenasijuutalaissukuinen Haas tunnetaan muun muassa rooleistaan televisiosarjoissa Shtisel ja Unorthodox. Hän on voittanut uransa aikana muun muassa Ophir-palkinnon ja Tribeca-palkinnon. == Valikoitu filmografia == === Elokuvat === * Tarina rakkaudesta ja pimeydestä (2015) * The Zookeeper's Wife (2017) * Maria Magdaleena (2018) * Asia (2020) * Captain America: Brave New World (2025) === Televisiosarjat === * Shtisel (2013–) * Harmon (2018) * The Conductor (2018) * Unorthodox (2020) == Lähteet == Luokka:Vuonna 1995 syntyneet Luokka:Israelilaiset näyttelijät Luokka:Elävät henkilöt
Everglow

Everglow () on eteläkorealainen tyttöyhtye, jonka levy-yhtiönä toimi Yuehua Entertainment. Yhtyeeseen kuuluvat jäsenet E:U, Sihyeon, Mia, Onda, Aisha ja Yiren. Everglow julkaisi ensimmäisen singlealbuminsa Arrival of Everglow 18. maaliskuuta 2019. == Historia == === Ennen uran alkua === Sihyeon osallistui Mnetin musiikkiohjelmaan Produce 101 vuonna 2016, mutta jäi sijalle 40. Ohjelman jälkeen Sihyeon allekirjoitti sopimuksen Yuehuan kanssa. Sihyeon osallistui myös ohjelman kolmannelle kaudelle (Produce 48) yhdessä Yirenin kanssa, mutta he jäivät sijoille 27. ja 28. Onda kilpaili Mnetin toisessa musiikkiohjelmassa Idol School vuonna 2017, mutta hänkin jäi sijalle 40. Yuehua Entertainment ilmoitti uudesta tyttöyhtyeestään Everglow 17. helmikuuta 2019. Yhtyeen virallinen Instagram-tili avattiin seuraavana päivänä ilmoituksesta. Yhtyeen konseptikuvat julkaistiin 8. maaliskuuta. === Uran alku (2019–2020) === Everglow julkaisi ensimmäisen singlealbuminsa Arrival of Everglow 18. maaliskuuta 2019. "Bon Bon Chocolat" toimi sen pääsinglenä. Yhtyeen singlealbumi menestyi julkaisunsa myötä hyvin. Arrival of Everglow pääsi Gaonin albumilistan listalla kuudenneksi ja single ”Bon Bon Chocolat” debytoi Billboardin digitaalisen latauslistan viidentenä. Yhtye julkaisi toisen singlealbuminsa Hush 19. elokuuta 2019 yhdessä sen pääsinglen ”Adios” kanssa. ”Adios” singlen musiikkivideo saavutti samassa kuussa yli 100 miljoonaa katselukertaa. Everglow voitti ensimmäisen musiikkipalkintonsa 24. syyskuuta ”Adios” singlellä. Everglow julkaisi ensimmäisen EP-levynsä Reminiscence 3. helmikuuta 2020. Samalla julkaistiin sen nimikkosingle ”Dun Dun”, joka keräsi yli 150 miljoonaa katselukertaa. Saman vuoden tammikuussa oli ilmoitettu, että yhtye tulisi tekemään kiertueen Yhdysvalloissa (Everlasting Tour in USA), mutta Covid-19:n takia loppuunmyyty Los Angelesin keikka piti perua. Yhtye julkaisi toisen EP-levynsä -77.82X-78.29 yhdessä sen nimikkosinglen ”La Di Da” kanssa 21. syyskuuta 2020. Yuehua Entertainment ilmoitti joulukuussa, että Sihyeon ja Yiren olivat saaneet Covid-19:n tartunnat. === Last Melody ja Return of the Girl (2021–) === Everglow julkaisi kolmannen singlealbuminsa Last Melody 25. toukokuuta 2021. Joulukuun 1. päivä yhtye julkaisi kolmannen EP-levynsä Return of the Girl. == Jäsenet == * Sihyeon (시현) – johtaja * E:U (이유) * Mia (미아) * Onda (온다) * Aisha (아샤) * Yiren (이런) == Diskografia == === EP-levyt === * Reminiscence (2020) * -77.82X-78.29 (2020) *Return of the Girl (2021) === Singlealbumit === * Arrival of Everglow (2019) * Hush (2019) *Last Melody (2021) === Singlet === * ”Bon Bon Chocolat” (2019) * ”Adios” (2019) * ”Dun Dun” (2020) * ”La Di Da” (2020) * ”First” (2021) *”Pirate” (2021) == Lähteet == Luokka:Eteläkorealaiset tyttöbändit
Disney Infinity 2.0

Disney Infinity 2.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2014. Peli on Disney Infinity -pelisarjan toinen osa. Pelissä on samat dynamiikkat kuin ensimmäisessä osassa ja sen kehittämiseen meni 150 miljoonaa Yhdysvaltain dollaria. Peli sisältää kerättäviä Disney-, Pixar- ja Marvel- elokuvien figuriineja, jotka on synkronisoitu pelin kanssa ja joilla voi seikkailla pelissä. Pelin kolmas osa Disney Infinity 3.0 julkaistiin vuonna 2015. == Lähteet == Luokka:Vuoden 2014 videopelit Luokka:Toimintaseikkailupelit Luokka:Avoimen pelimaailman pelit Luokka:Supersankarivideopelit Luokka:Disney-videopelit Luokka:Windows-pelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit
Śremin piirikunta

Śremin piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 61 425\. Piirikuntaan kuuluvat neljä kuntaa ovat Brodnica, Dolsk, Książ Wielkopolski ja Śrem. Vuoden 2019 lopussa Śremin piirikunnassa arvioitiin olevan 61 425 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 60 365 ja sen ennakoidaan vuoteen 2050 mennessä pienenevän 57 154 asukkaaseen. Alle 18-vuotiaiden arvioidaan vuoden 2019 lopussa muodostaneen 20,4 prosenttia piirikunnan väestöstä, työikäisten 60,4 prosenttia ja eläkeikäisten 19,2 prosenttia väestön keski-iän ollessa 39,8 vuotta. Elävänä syntyneiden määräksi arvioitiin 662 lasta. == Lähteet == Luokka:Ison-Puolan piirikunnat
Haminan jäähalli

Haminan jäähalli on Haminan Vehkalahdella, Ruissalossa sijaitseva jäähalli. Se on puurunkoinen kaarihalli, joka valmistui vuonna 2003.Haminan kaupunki – Haminan jäähalli Utin rakennus oy Referenssit – Haminan jäähalli Kaukalon mitat ovat pituussuunnassa 58 m ja leveyssuunnassa 28 m. Jäähallissa on yhdellä seinustalla katsomo, jossa on 500 istumapaikkaa ja 300 seisomapaikkaa. Lisäksi hallissa on kuusi pukuhuonetta ja suihkutilaa, varusteiden kuivaushuoneet sekä kokoustilat ja kahvio. Jäähallissa harjoittelee muun muassa Haminan kiekkoympyrät, Haminan taitoluistelu ja Kotkan Titaanit. Haminan jäähalli sijaitsee Ruissalon urheilukeskuksessa, jossa on lisäksi myös liikuntahalli, pallokenttä, nurmikenttä, hiihtostadion, frisbeegolfrata ja talvisin latuna toimiva pururata. Lisäksi alueen vieressä on Vehkalahden koulu sekä Ruissalon kirjasto ja päiväkoti. == Lähteet == Luokka:Suomen jäähallit Luokka:Haminan urheilu Luokka:Haminan rakennukset ja rakennelmat
Disney Infinity 3.0

Disney Infinity 3.0 on Avalanche Softwaren kehittämä ja Disney Interactive Studiosin julkaisema toimintaseikkailupeli. Peli julkaistiin usealle alustalle vuonna 2015. Peli on Disney Infinity -pelisarjan kolmas ja viimeinen osa. Pelissä on samat dynamiikkat kuin kahdessa ensimmäisessä osassa, ja sen kehittämiseen meni 200 miljoonaa Yhdysvaltain dollaria. Peli sisältää kerättäviä Disney-, Pixar-, Marvel- ja Star Wars -elokuvien figuriineja, jotka on synkronisoitu pelin kanssa ja joilla voi seikkailla pelissä. Disney perui vuonna 2016 pelin neljännen osan ja samalla koko pelin myynnin. == Lähteet == Luokka:Vuoden 2015 videopelit Luokka:Toimintaseikkailupelit Luokka:Avoimen pelimaailman pelit Luokka:Supersankarivideopelit Luokka:Disney-videopelit Luokka:Windows-pelit Luokka:PlayStation 3 -pelit Luokka:PlayStation 4 -pelit Luokka:Xbox 360 -pelit Luokka:Xbox One -pelit
Słupcan piirikunta

Słupcan piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 59 077\. Piirikuntaan kuuluvat seitsemän kuntaa ovat Lądek, Orchowo, Ostrowite, Powidz, Słupca, Strzałkowo ja Zagórów. Słupcan piirikunnalla on yhteistä rajaa Mogilnon, Koninin, Pleszewin, Wrześnian ja Gnieznon piirikuntien kanssa. Vuoden 2019 lopussa Słupcan piirikunnassa arvioitiin olevan 59 077 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 59 805 ja sen ennakoidaan vuoteen 2050 mennessä pienenevän 48 402 asukkaaseen. Alle 18-vuotiaiden arvioidaan vuoden 2019 lopussa muodostaneen 18,4 prosenttia piirikunnan väestöstä, työikäisten 61,2 prosenttia ja eläkeikäisten 20,4 prosenttia väestön keski-iän ollessa 41 vuotta. Elävänä syntyneiden määräksi arvioitiin 575 lasta. == Lähteet == Luokka:Ison-Puolan piirikunnat
Eino Kalmari

Eino Alfred Kalmari, ent. Danielson (14. syyskuuta 1883 JoutsaAikalaiskirja 1934, s. 294 (Viitattu 21.9.2020) – 19. heinäkuuta 1935 HelsinkiAsutusneuvos Eino Kalmari kuollut. Helsingin Sanomat, 20.7.1935, s. 3.) oli suomalainen agronomi ja asutusneuvos, joka toimi useaan otteeseen asutushallituksen vt. ylijohtajana. ==Henkilöhistoria== Eino Kalmarin vanhemmat olivat Alfred Filip Danielson ja Selinda Mölse ja puoliso vuodesta 1915 Laina Järveläinen. Kalmari tuli ylioppilaaksi Jyväskylän lyseosta 1903 ja valmistui agronomiksi Mustialasta 1907. Kalmari harjoitti myös itse maanviljelystä. Hän teki opintomatkoja Ruotsiin ja Tanskaan 1910, Saksaan 1910 ja 1920, Latviaan 1925 ja Norjaan 1930. Kalmari toimi maamieskoulun johtajana Sääksmäellä 1908–1915 ja Hollolassa 1915–1917, kansanopistossa hän opetti Sääksmäellä maatalousaineita 1907–1915. Kalmari oli asutushallituksen asutusneuvos vuodesta 1918 ja hoiti viraston ylijohtajan tehtäviä 1922, 1924 ja 1926. Hän toimi myös valtion asutustarkastajan apulaisena ja ylitarkastajana maataloushallituksessa. ==Julkaisuja== * Päivölän maamieskoulu: kertomus koulun viidenneltä toimintavuodelta 1912–1913, 1913 * Maakysymys, 1923 * Conditions sociales en Finlande, 1926, Einar Böök, y.m. ==Lähteet== Luokka:Suomen koulujen rehtorit Luokka:Suomalaiset opettajat Luokka:Suomalaiset maanviljelijät Luokka:Suomalaiset virkamiehet Luokka:Valtionlaitosten johtajat Luokka:Vuonna 1883 syntyneet Luokka:Vuonna 1935 kuolleet
Środan piirikunta (Ison-Puolan voivodikunta)

Środan piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 58 879\. Piirikuntaan kuuluvat viisi kuntaa ovat Dominowo, Krzykosy, Nowe Miasto nad Wartą, Środa Wielkopolska ja Zaniemyśl. Środan piirikunnalla on yhteistä rajaa Wrześnian, Jarocinin, Śremin ja Poznań piirikuntien kanssa. Vuoden 2019 lopussa Środan piirikunnassa arvioitiin olevan 58 879 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 56 210 ja sen ennakoidaan vuoteen 2050 mennessä kasvavan 58 881 asukkaaseen. Alle 18-vuotiaiden arvioidaan vuoden 2019 lopussa muodostaneen 20,7 prosenttia piirikunnan väestöstä, työikäisten 60,5 prosenttia ja eläkeikäisten 18,8 prosenttia väestön keski-iän ollessa 39,6 vuotta. Elävänä syntyneiden määräksi arvioitiin 730 lasta. == Lähteet == Luokka:Ison-Puolan piirikunnat
John Leigh

John Leigh (s. 1965) on uusiseelantilainen näyttelijä. Hänet tunnetaan parhaiten Peter Jacksonin ohjaamasta Taru sormusten herrasta -elokuvatrilogiasta, jossa hän näytteli Hámaa elokuvassa Kaksi tornia. Leigh on näytellyt myös muun muassa vuoden 1996 elokuvassa Kummituskopla Bryce Campbellin roolissa. == Valikoitu filmografia == Vuosi Elokuvan nimi Rooli 1992 Chunuk Bair Porky 1993 Bradman Lawrie 1996 Kummituskopla Bryce Campbell 1996 Chicken 2001 Stickmen Dave 2002 Atomic Twister 2002 Taru sormusten herrasta: Kaksi tornia Háma 2004 Spooked Jimmy Blick == Lähteet == Luokka:Uusiseelantilaiset näyttelijät Luokka:Vuonna 1965 syntyneet Luokka:Elävät henkilöt
Środan piirikunta

Środan piirikunta on seuraavien kahden Puolan piirikunnan nimi: * Środan piirikunta, Ison-Puolan voivodikunta * Środan piirikunta, Ala-Sleesian voivodikunta
Dennō Senshi Porygon

Dennō Senshi Porygon (, suom. ”Sähköinen soturi Porygon”) on Pokémon- animesarjan 38. jakso. Jakso esitettiin ensimmäistä kertaa Japanissa 16. joulukuuta 1997. Jaksossa Ash Ketchum ja hänen ystävänsä huomaavat lähistöllä olevan Pokémon Centerin Poképallo-lähettäjälaitteen olevan rikki. Heidän täytyy mennä koneen sisälle saadakseen selville, miksi se ei toimi. Avuksi lähtee virtuaalimaailmaan soveltunut Pokémon Porygon. ”Dennō Senshi Porygon” sisälsi visuaalisia efektejä, jotka aiheuttivat jakson televisioesityksen aikana erilaisia epileptisiä oireita yli 700 ihmiselle, joista suurin osa oli lapsia. Heistä 685 tarvitsi sairaalahoitoa. Japanissa tapahtunutta kutsuttiin ”Pokémon-šokiksi”. Sarjan esittäminen keskeytettiin välittömästi neljäksi kuukaudeksi, jotta tuotantoyhtiö ja lääketieteen ammattilaiset saattoivat selvittää syyn tapahtuneeseen. Kun sarja palasi televisioon, sen jaksojen alussa nähtävää intro-osiota oli muutettu, ettei se voisi aiheuttaa vastaavaa tapausta. Ensiesityksensä jälkeen ”Dennō Senshi Porygonia” ei ole esitetty uudelleen kertaakaan edes leikatussa tai muokatussa muodossa. Myöskään jaksossa esiintynyt Pokémon Porygon ei ole esiintynyt kertaakaan sarjan myöhemmissä jaksoissa, kuten eivät myöskään sen myöhemmin esitellyt kehitysmuodot Porygon2 ja Porygon-Z. Porygon ei tosin itse aiheuttanut valoefektiä, vaan se syntyi Ashin Pikachun Ukkosiskun tuhotessa joukkoa jahtaavat antivirusohjukset. == Lähteet == Luokka:1997 Luokka:Epilepsia Luokka:Pokémon
Jussu Pöyhönen

Jussu (Juha)https://yle.fi/aihe/artikkeli/2016/12/09/lapsen-teini-ikaa- odottava-muusikko-jussu-poyhonen-yhteenottoja-luvassa Pöyhönen (s. 12. toukokuuta 1965 Oulu) on suomalainen laulaja, lauluntekijä ja laulunopettaja. Hänet tunnetaan parhaiten Suurlähettiläät-yhtyeen laulajana ja lauluntekijänä. Yhtyeen esikoislevy Omituisten otusten kerho ilmestyi vuonna 1991. Yhtyeeltä on julkaistu kahdeksan albumia ja kaksi kokoelmalevyä, joista useita on myyty kultalevyn ja yhtä platinalevyn verran. Yhtye palkittiin vuonna 1992 Emma- palkinnolla vuoden tulokkaana. Jussu Pöyhönen on tehnyt soololevyt Jussu (1997) ja Florida (1998). Suurlähettiläät palasi studioon ja lavoille kolmen vuoden tauon jälkeen vuonna 2000. Vuonna 2011 yhtye päätti lopettaa toiminnan toistaiseksiYllätyspäätös! Suomalainen suosikkiyhtye lopettaa! Ilta-Sanomat ja Pöyhönen julkaisi vuonna 2013 arvostelumenestykseksi nousseen englanninkielisen sooloalbumin nimellä Bel Vel.https://www.v2.fi/arvostelut/viihde/1424/Bel-Vel--Bel-Vel/ Samaan aikaan hän opiskeli Kööpenhaminassa laulunopetusta ja valmistui vuonna 2015 valtuutetuksi Complete Vocal Technique -opettajaksi. Jussu Pöyhönen esiintyi vuonna 2013 Samppalinnan kesäteatterissa musikaalissa Five Guys Named Moe Samppalinnassa svengaa kesällä viisi Moeta Yle Uutiset ja vuonna 2018 Turun kaupunginteatterissa Stingin säveltämässä musikaalissa Viimeinen laiva. Jussu palasi vuonna 2023 suomenkielisen soolomateriaalin pariin viiden singlen ja uuden Pinnalla-albumin muodossa. == Yksityiselämä == Pöyhönen oli naimisissa lähes 20 vuotta ja seurustelee näyttelijä Amira Khalifan kanssa. Pöyhösellä on avioliitostaan yksi poika. Pöyhösellä on lisäksi kolme vuotta vanhempi isoveli. == Lähteet == Luokka:Suomalaiset laulaja-lauluntekijät Luokka:Vuonna 1965 syntyneet Luokka:Elävät henkilöt
Szamotułyn piirikunta

Szamotułyn piirikunta () on yksi Ison-Puolan voivodikunnan piirikunnista. Sen arvioitu väkiluku oli vuoden 2019 lopussa 91 664\. Piirikuntaan kuuluvat seitsemän kuntaa ovat Duszniki, Kaźmierz, Obrzycko, Ostroróg, Pniewy, Szamotuły ja Wronki. Vuoden 2019 lopussa Szamotułyn piirikunnassa arvioitiin olevan 91 664 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 88 609 ja sen ennakoidaan vuoteen 2050 mennessä pienenevän 90 667 asukkaaseen. Alle 18-vuotiaiden arvioidaan vuoden 2019 lopussa muodostaneen 20,3 prosenttia piirikunnan väestöstä, työikäisten 60,5 prosenttia ja eläkeikäisten 19,2 prosenttia väestön keski-iän ollessa 40 vuotta. Elävänä syntyneiden määräksi arvioitiin 972 lasta. == Lähteet == Luokka:Ison-Puolan piirikunnat
Pikkufilippiinienhekko

Pikkufilippiinienhekko (Ptenochirus minor) on Filippiineillä elävä hedelmälepakkojen heimoon kuuluva lepakkolaji. Sitä tavataan luonnontilaisissa ja häirityissä metsissä, päivänsä se viettää luolissa. Elinympäristönsä takia lajin uhkana ovat metsähakkuut. Nisäkäsnimistötoimikunnan ehdotus lajin suomenkieliseksi nimeksi on pikkufilippiinienhekko. == Lähteet == Luokka: Hedelmälepakot
Põldalotsõ järv

Põldalotsõ järv (myös Põldalune järv, Soomäe järv, Põldealune järv) on Virossa Võrumaalla Rõugen kunnan Ihatsin ja Saikan kylissä sijaitseva järvi. == Maantietoa == Järvi on 270 metriä pitkä, 190 metriä leveä, ja sen pinta-ala on 2,9 hehtaaria. Se sijaitsee Haanjan ylängöllä metsäisten mäkien välisessä soistuneessa painaumassa, jonka pohja on samalla korkeudella kuin parinsadan metrin päässä virtaavan Iskna jõen laakso. Laakso avautuu kohti lounasta ja muissa suunnissa kohoavat mäkien rinteet. Länsipuolella sijaitsee Tsilimägi, pohjoispuolella Parvõmägi ja itäpuolella sijaitsee pitkänpuoleinen Järvemägi. Mäkien laet ylettyvät korkeintaan 40 metrin korkeuteen. Järvessä ei ole saaria. Koillisrannassa sijaitsee järven ainoa rakennus, jonne tulee kävelypolku koillisessa sijaitsevalta talolta. Läheisen Peedon kylän luota kulkee tie Ihatsiin järven eteläpuolelta. Myös tieltä on polku järven rantaan. Rantaviivan pituus on 780 metriä. == Luontoarvoja ja luokittelu == Järvi luokitellaan limnologisesti samanaikaisesti sekä pehemeävetiseksi järveksi että eutrofiseksi järveksi (, PE). Silloin veden kalkkipitoisuus on vähäinen, mutta veden ravinnepitoisuudet ovat korkeat. Järvi on silloin rehevöitynyt. Ilmavalokuvissa erottuu lounaispuolen suomaaston ranta soistuneena ja ruohottuneena. Muutkin rannat kasvavat vesikasvillisuutta. == Vesistösuhteita == Põldalotsõ järv kuuluu Võhandu jõen valuma-alueeseen, jossa sen laskuoja on Iskna jõen sivuhaara. Laskuoja lähtee järven länsirannasta ja se virtaa soistuneen metsän läpi varsinaiseen jokilaaksoon, missä se yhtyy jokeen Peedon kylän alapuolella. Iskna jõgi yhtyy Võhandu jõgeen 15 kilometrin päässä Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Rõuge Luokka:Haanjan ylänkö Luokka:Võrumaan järvet Luokka:Iskna jõen valuma-alue
First Bloom

First Bloom on japanilaisen Tsubaki Factory -tyttöryhmän ensimmäinen studioalbumi. Albumi julkaistiin 14. marraskuuta 2018 kolmessa eri versiossa. == Kappaleet == == Lähteet == Luokka:Vuoden 2018 albumit Luokka:Japanilaiset popalbumit
Arfakvuorenputkikuono

Arfakvuorenputkikuono (Nyctimene cyclotis) on Indonesiassa elävä hedelmälepakoiden heimoon kuuluva lepakkolaji. Sitä on tavattu Länsi-Papuan Arfak-vuoristossa ja mahdollisesti myös Mansuarin saarella. Lajin taksonomia on epäselvää ja se saattaa kuulua samaan lajiin Nyctimene certansin kanssa. Randolph L. Petersonin vuonna 1991 julkaistun tutkimuksen mukaan lajit kuitenkin eroavat toisistaan morfologisesti niin paljon, että ne olisivat omia lajejaan. Arfakvuorenputkikuono on pienikokoinen ja pitkäkarvainen. Selässä karvojen kärjet ovat rusehtavat, lisäksi lepakolla on ohut siima. Korvat ovat pyöreäkärkiset ja epätavallisen leveät. Nisäkäsnimistötoimikunnan ehdotus lajin suomenkieliseksi nimeksi on arfakvuorenputkikuono. == Lähteet == Luokka: Hedelmälepakot
Paresh Rawal

Paresh Rawal (s. 30. toukokuuta 1950 Bombay, Maharashtra) on intialainen näyttelijä ja poliitikko. Hänet tunnetaan parhaiten työstään hindinkielisessä elokuvateollisuudessa. == Valikoitu filmografia == * Ram Lakhan (1989) * King Uncle (1993) * Damini (1993) * Andaz Apna Apna (1994) * Judaai (1997) * Satya (1998) * Hera Pheri (2000) * Baghban (2003) * Aitraaz (2004) * Bhool Bhulaiyaa (2007) * Welcome (2007) * Jaane Tu… Ya Jaane Na (2008) * Paa (2009) * OMG – Oh My God! (2012) * Zila Ghaziabad (2013) * Tiger Zinda Hai (2017) * Sanju (2018) * Uri: The Surgical Strike (2019) == Palkinnot == * Filmfare Awards ** 1994: Paras negatiivinen rooli – Sir ** 2001: Paras koominen rooli – Hera Pheri ** 2003: Paras koominen rooli – Awara Paagal Deewana * International Indian Film Academy Awards ** 2001: Paras koominen rooli – Hera Pheri * National Film Awards ** 1994: Paras miessivuosa – Woh Chokri ja Sir * Screen Awards ** 1996: Paras miessivuosa – Raja ** 2001: Paras koominen rooli – Hera Pheri ** 2003: Paras koominen rooli – Awara Paagal Deewana * Zee Cine Awards ** 2001: Paras koominen rooli – Hera Pheri ** 2003: Paras koominen rooli – Awara Paagal Deewana * Muut palkinnot ** 2014: Padma Shri Intian valtiolta == Lähteet == == Aiheesta muualla == * * Luokka:Intialaiset näyttelijät Luokka:Intian kansanpuolueen poliitikot Luokka:Lok Sabhan jäsenet Luokka:Vuonna 1955 syntyneet Luokka:Elävät henkilöt
Felicja Blumental

Felicja Blumental (28. joulukuuta 1908 Varsova – 31. joulukuuta 1991 Tel Aviv) oli puolalaissyntyinen, Brasilian kansalaisuuden saanut pianisti.Felicja Blumental AllMusic Blumental syntyi perheeseen, jossa isä oli viulisti ja sisko laulaja. Hän aloitti pianotunneilla käymisen 5-vuotiaana ja esiintyi ensimmäisen kerran julkisesti 10-vuotiaana. Stipendillä hän pääsi opiskelemaan Varsovan konservatorioon Zbigniew Drzewieckin johdolla. Samalla hän sai sävellysopetusta Karol Szymanowskilta. Tämän jälkeen Blumental siirtyi Sveitsiin suorittamaan opintoja Józef Turczyńskin johdolla. Vuonna 1935 hän meni naimisiin, ja kolme vuotta myöhemmin hän asettui Nizzaan. Hän joutui kuitenkin pakenemaan perheineen Brasiliaan, jonka kansalaisuuden sai.Felicja Blumental Naxos Debytoituaan menestyksekkäästi Rio de Janeirossa Blumental teki laajoja kiertueita Latinalaisessa Amerikassa.Felicja Blumental Felicja Blumental Music Centre 1950-luvulla Blumental palasi Eurooppaan, jossa teki Wigmore Hall -debyyttinsä ja saavutti menestystä Zürichissä. Vuonna 1962 hän muutti perheineen Milanoon, jossa tytär, sopraano Annette Céline opiskeli laulua. Äiti ja tytär pitivät useita yhteisiä esiintymisiä. Vuodesta 1954 Blumental matkusti usein Israeliin. Vuonna 1970 hän teki 22:n konsertin kiertueen orkesterin solistina Yhdysvalloissa. 1970-luvun alkupuolella hän asettui perheineen Lontooseen ja teki ensimmäisen paluunsa Puolaan toisen maailmansodan jälkeen. Siellä hän kantaesitti Krzysztof Pendereckin Partitan cembalolle ja orkesterille säveltäjän itsensä johdolla. Heitor Villa-Lobos omisti viidennen pianokonserttonsa Blumentalille. Vuonna 1978 Witold Lutosławski orkestroi säveltämänsä Muunnelmat Paganinin teemasta Blumentalia varten. Tämä kantaesitti teoksen Brian Priestmanin johdolla. Vaikka Blumentalin ohjelmisto koostui aluksi tunnetuista teoista, hän erikoistui 1960-luvulta alkaen vakiintuneen ohjelmiston ulkopuolisiin teoksiin. Hän esitti portugalilaisten ja brasilialaisten säveltäjien teoksia sekä konserttoja Muzio Clementiltä, Carl Czernyltä, Giovanni Paisiellolta, Giovanni Battista Viottilta, Leopold Koželuhilta, John Fieldiltä, Johann Nepomuk Hummelilta, Franz Anton Hoffmeisteriltä ja Ferdinand Riesiltä. Vuodesta 1984 Blumental asui New Yorkissa. Hän kuoli matkalla Israelissa. Hänen levytyksiään on julkaistu lukuisilla levymerkeillä. Musiikillisen uransa ohella hän maalasi muotokuvia, maisemakuvia, asetelmia ja abstrakteja teoksia. Vuonna 1999 Tel Avivin taidemuseo nimesi kansainvälisen musiikkifestivaalinsa Blumentalin mukaan. == Lähteet == Luokka:Puolalaiset pianistit Luokka:Brasilialaiset pianistit Luokka:Vuonna 1908 syntyneet Luokka:Vuonna 1991 kuolleet
Kioxia

Kioxia on japanilainen puolijohdevalmistaja, joka on maailman toiseksi suurin NAND flash-muistien valmistaja. Vuonna 2018 Toshiba muodosti Toshiba Memory Corporationin, joka muutti nimeksi Kioxia lokakuussa 2019. Toshiballa on Kioxiasta noin 40 prosentin osuus. Toshiba myi muistivalmistuksensa Bain Capitalin johtamalle konsortiumille mutta osti myöhemmin osuuden siitä takaisin. Yhtiön nimi on sanaleikki japaninkielisestä muistia tarkoittavasta sanasta kioku ja kreikankielisestä arvoa tarkoittavasta sanasta axia. Maaliskuussa 2023 Kioxia kertoi kehittäneensä Western Digitalin kanssa yhteistyössä 218 kerroksen 3D NAND -tekniikkaa, jossa ohjauslogiikka valmistetaan erikseen. Tyypillisesti ohjauslogiikka ja solun logiikka valmistetaan yhdessä samalle piikiekolle. Kioxian ja Western Digitalin mukaan tekniikka on kustannustehokkaampaa kuin pelkkään kerroksien määrään keskittyminen. == Lähteet == Luokka:Toshiba Luokka:Puolijohdevalmistajat
Marek Kopelent

Marek Kopelent (28. huhtikuuta 1932 Praha – 12. maaliskuuta 2023 Praha) oli tšekkiläinen säveltäjä.Marek Kopelent Hudební informační střediskoMarek Kopelent Universal EditionProfessor Marek Kopelent Memory of NationsZemřel hudební skladatel Marek Kopelent, průkopník Nové hudby. Bylo mu 90 let – Lidovky.cz Kopelent opiskeli sävellystä Jaroslav Řídkýn johdolla Prahan esittävien taiteiden akatemiassa vuosina 1951–1955. Vuonna 1959 hän alkoi tutustua Wienin toiseen koulukuntaan ja 1950-luvun eurooppalaiseen avantgardeen, joista ammensi tyyliään. Hän alkoi saavuttaa kansainvälistä suosiota kolmannella jousikvartetollaan (1963). Hänen musiikkiaan esitettiin 1960-luvulla monilla festivaaleilla, kuten Varsovan syksyssä. Vuosina 1965–1973 Kopelent toimi Musica viva Pragensis -nykymusiikkiyhtyeen taiteellisena johtajana. Hän sävelsi sille useita kamarimusiikkiteoksia. Vuonna 1967 kokoonpanon ympärillä toimineet säveltäjät, musikologit ja esittäjät muodostivat oman nykymusiikkiverkostonsa. Vuonna 1969 Kopelent sai taiteilijaresidenssin Länsi-Berliinissä. Toisin kuin monet ajan tšekkiläistaiteilijat, hän palasi residenssin jälkeen Tšekkoslovakiaan. Poliittinen ilmapiiri oli kuitenkin muuttunut, joten Kopelent menetti työnsä editoijana Supraphonin kustantamossa eikä päässyt uuteen säveltäjäliittoon. Musica viva Pragensis ei saanut jatkaa konserttitoimintaansa. Vuonna 1976 Kopelent otti vastaan työpaikan säestävänä pianistina lasten tanssikursseilla. Tämä pysyi hänen päätoimenaan seuraavien viidentoista vuoden ajan. 1970-luvun vaikeina aikoina Kopelent sävelsi monia teoksia usein ulkomaisiin tilauksiin, mutta säveltäjällä ei ollut mahdollisuutta kuulla esityksiä. Samettivallankumouksen jälkeen Kopelent työskenteli lyhyesti musiikillisena neuvonantajana presidentti Václav Havelin toimistossa. Vuonna 1991 hän sai nimityksen sävellysprofessoriksi Prahan esittävien taiteiden akatemiaan. Hän toimi myös ISCM:n Tšekin-osaston puhemiehenä ja organisoijana sekä säännöllisenä luennoitsijana kansainvälisillä säveltäjien kesäkursseilla Český Krumlovissa. Vuonna 1991 Ranskan hallitus teki Kopelentista Ordre des Arts et des Lettres'n ritarin. Vuonna 2001 hän sai Herder-palkinnon ja vuonna 2012 presidentin ansiomitalin. == Lähteet == Luokka:Tšekkiläiset säveltäjät Luokka:Vuonna 1932 syntyneet Luokka:Vuonna 2023 kuolleet
Jules Sandeau

Léonard Sylvain Jules Sandeau (19. helmikuuta 1811 Aubusson, Ranska – 24. huhtikuuta 1883 Pariisi, Ranska) oli ranskalainen kirjailija. Hänen kirjailijanuralle ryhtymiseensä vaikutti Aurore Dudevant, johon hänellä oli niin henkilökohtainen kuin kirjallinenkin side. Dudevantin kirjailijanimi George Sand on peräisin tästä suhteesta. He nimittäin julkaisivat yhdessä salanimellä Jules Sand romaanin Rose et Blanche (1831). Sen jälkeen Sandeau kirjoitti suuren joukon ihastuttavia romaaneja ja novelleja, jotka kuvastavat hänen hienoa olemustaan. Hänen mestariteoksensa on Mademoiselle de la Seiglière (1848).Sandeau, Léonard Sylvain Jules, Nordisk familjebok 24. 1916 Sandeau kirjoitti näytelmiä yhteistyössä Émile Augierin kanssa, ja yhdessä he muokkasivat Sandeaun romaaneja näytelmiksi, joista etenkin Mademoiselle de la Seiglière (1851) menestyi hyvin. Mariannessa (1839) hän kuvaa Georg Sandia. Hänet valittiin 1858 Ranskan akatemian jäseneksi.Sandeau, Jules, BnF viitattu 22.9.2020 ==Teokset (valikoima)== * Rose et Blanche (1831), salanimellä Jules Sand George Sandin kanssa * Madame de Sommerville (1834) * Marianne (1839) * Le docteur Herbeau (1841) * Vaillance et Richard (1843) * Fernand (1844) * Catherine (1845) * Valcreuse (1846) * M:lle de la Seiglière (1848) * Madeleine (1848) * La chasse au roman (1849) * Un héritage (1850) * Sacs et parchemins (1851) * La maison de Penarvan (1858) * Un debut dans la magistrature (1862) * La roche aux mouettes (1871) ** Lokkiluoto, suom. Samuli S. Helsinki: J. Simeliuksen perillisten kirjapaino 1874. – Otava, 1903 Suomennettu teos verkossa * Jean de Thommeray (1873) ;Näytelmiä Auguerin kanssa * Mademoiselle de la Seigliére (1851) * La pierre de touche (1854) * Le gendre de monsieur Poirier (1854) == Lähteet == ==Aiheesta muualla== Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1811 syntyneet Luokka:Vuonna 1883 kuolleet
Timari

Timari on sukunimi, joka on muun muassa seuraavilla suomalaisilla henkilöillä: *Helinä Svensson-Timari (1887/1889–1958), lausuja ja näyttelijä *Jali Timari (1927–1998), asesuunnittelija, keksijä ja yrittäjä
Bah N’Daw

Bah N’Daw (s. 23. elokuuta 1950 San) on eläkkeellä oleva malilainen sotilas, joka toimi maan väliaikaisena presidenttinä vuosina 2020–2021. N’Daw liittyi ylioppilastutkinnon jälkeen vapaaehtoisena Malin armeijaan. Hän valmistui Koulikoron sotakoulusta vuonna 1973, sai koulutusta Neuvostoliitossa ja valmistui Ranskan sotakorkeakoulusta vuonna 1994. N’Daw työskenteli muun muassa presidentti Moussa Traorén avustajana, Malin ilmavoimien apulaisesikuntapäällikkönä vuosina 1992–2002 ja veteraaniviraston johtajana vuosina 2008–2012. Jäätyään eläkkeelle ilmavoimien everstimajurina hän toimi maan puolustusministerinä vuosina 2014–2015. Elokuussa 2020 vallan kaapannut sotilasjuntta nimitti N’Dawin Malin siirtymäkauden presidentiksi 21. syyskuuta 2020. Hän vannoi virkavalansa 25. syyskuuta. Maan varapresidenttinä aloitti samaan aikaan sotilasjuntan puheenjohtaja Assimi Goïta. N’Dawin virkakauden odotettiin kestävän 18 kuukautta. Hänen tärkeimpinä tehtävinään pidettiin Malin demokratian lujittamista, korruption vastaista taistelua ja maan turvallisuustilanteen parantamista. N’Dawin ja Goïtan välit kiristyivät sen jälkeen kun Moctar Ouane oli nimitetty uudelleen pääministeriksi toukokuussa 2021. Uudesta hallituksesta pudotettiin sotilasjuntan jäsenet Modibo Koné ja Sadio Camara, jotka olivat aikaisemmin toimineet turvallisuus- ja puolustusministereinä. Sotilaat vangitsivat N’Dawin ja Ouanen, ja 26. toukokuuta presidentti ilmoitti eroavansa virastaan. Malin väliaikaiseksi presidentiksi nousi vallankaappauksen tehneiden sotilaiden johtaja ja varapresidenttinä toiminut Assimi Goïta. Kotiarestiin määrätyt N’Daw ja Ouane vapautettiin elokuussa 2021. ==Lähteet== Luokka:Malilaiset sotilaat Luokka:Malin presidentit Luokka:Puolustusministerit Luokka:Vuonna 1950 syntyneet Luokka:Elävät henkilöt
Jacopo Sannazaro

Jacopo Sannazaro, myös Iacobo Sannazzaro, kirjailijanimi Actius Sincerus, (28. heinäkuuta 1457 Napoli – 6. elokuuta 1530 Napoli) oli italialainen runoilija. Hän käytti Accademia Pontanianassa saamaansa runoilijanimeä Actius Sincerus. Sannazaro syntyi vuonna 1457, vaikka varsinkin monissa vanhemmissa elämäkerroissa hänen syntymävuodekseen oli merkitty 1458. Sannazaro oli ylhäistä sukua, hyvin lahjakas ja perehtynyt humanistisiin tutkimusaloihin. Hän oli Aragonian hallitsijahuoneen ruhtinaiden suosiossa, etenkin Fredrik I:n, jolle hän oli uskollinen myös vastoinkäymisten aikoina, seurasi tätä maanpakoon Ranskaan ja oli tämän mukana vuoteen 1504, jolloin tämä kuoli. Sen jälkeen hän palasi Napoliin loppuiäkseen.Sannazaro, Jacopo, Nordisk familjebok 24. 1916 Sannazaro kirjoitti latinaksi ja italiaksi. Vuoden 1916 Nordisk familjebok 24 pitää latinankielisiä elegioita ja epigrammeja hänen taiteensa parhaina. Hän kirjoitti myös suurellisen ja vaivalla luodun runon ”De partu Virginis”. Italiankielisessä kirjallisuudessa hänellä on merkittävä asema paimenromaaninsa Arcadia ansiosta. == Lähteet == == Aiheesta muualla == Luokka:Italialaiset runoilijat Luokka:Vuonna 1457 syntyneet Luokka:Vuonna 1530 kuolleet